ग्लासगो और पीटरबॉरो इस मामले में अगुवा रहे हैं. अब ऑस्वेस्ट्री के नज़दीक रॉबर्ट जोन्स और एग्नस हंट ऑर्थोपैडिक हॉस्पिटल भी इसी दिशा में आगे बढ़ रहे हैं.अपने कूल्हे की हड्डी के प्रत्यारोपण के लिए हड्डियों के इस अस्पताल में भर्ती 57 वर्षीय पॉल ईटन का कहना था, "मैं ठीक हूं. मुझे कुछ महसूस नहीं हो रहा और मैं टीवी पर मैच देख रहा हूं."यह अस्पताल अपने क्षेत्र में ब्रिटेन के सबसे अच्छे अस्पतालों में से है.ईटन 



अस्पताल में लगातार बढ़ रहे उन मरीज़ों में से एक हैं जिन्हें सामान्य एनेस्थीसिया के बजाय रीढ़ की हड्डी में एनेस्थीसिया दिया जा रहा है और वह पूरे ऑपरेशन के दौरान जगे रहते हैं.एक घंटे के कूल्हा प्रत्यारोपण ऑपरेशन के दौरान सर्जन रिचर्ड स्पेंसर ईटन के शरीर में चीरे लगाते रहे, चोट मारते रहे और सीते रहे.लेकिन इसी दौरान ईटन अपने 



अस्पताल के वाईफाई नेटवर्क का इस्तेमाल कर अपने आईप्लेयर पर फ़ुटबॉल मैच की हाईलाइट देखते रहे.ऑपरेशन के दौरान टीवी देखने या संगीत सुनने से मरीज़ों भी राहत महसूस करते हैं वरना 



यह वक्त काफ़ी मुश्किल होता है.डॉक्टर इसके लिए एनेस्थीसिया के क्षेत्र में हुई प्रगति का शुक्रिया करते हैं.एनेस्थीसिस्ट एलिस ह्यूज़ कहते हैं, "मुझसे पूछें तो- ऑपरेशन के दौरान इससे मुझे ज़रा भी फ़र्क नहीं पड़ता. मैं बिना किसी चिंता के अपना काम करता रह सकता हूं.""मरीज़ों के लिहाज़ से देखें तो, ऑपरेशन के बाद वह अब काफ़ी जल्दी घर जा सकते हैं."ईटन को उम्मीद है कि वह कुछ ही दिन बाद घर जा सकेंगे.वह कहते हैं, "यह बिल्कुल सीधा मामला था. मुझे यकीन नहीं होता कि यह कितना आसान है."अस्पताल का कहना है कि जहां संभव हो वहां सामान्य एनेस्थीसिया से बचने के फ़ैसले से न सिर्फ़ शुरुआती स्वास्थ्यवर्धन में तेजी आती है बल्कि यह ऑपरेशन के बाद होने वाली दिक्कतों को भी कम करता है.महत्वपूर्ण यह है कि इससे मरीज़ के अस्पताल में 



रुकने के समय में भी कमी आती है और इससे वह बिस्तर किसी दूसरे ज़रूरतमंद के लिए खाली हो पाते हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)